[{"text_idx": "#000003", "text": "Vo\u0303tame suuna mo\u0308o\u0308da rannikut edasi. Tee a\u0308a\u0308res oliiviistandused, all tormine meri. Mitte midagi pole muutunud. Plaan on minna Manfredoniani va\u0308lja, seal su\u0308u\u0308a lo\u0303unat ja edasi ma\u0308kke. Manfredonias aga ehmatame a\u0308ra \u2013 veel tihedam ja veel kiirema liiklusega. Seega ei hakka so\u0308o\u0308gikohta otsima, vaid ostame poest tortillasid, sulajuustu ja grillkana ning juurikapoest toon ka u\u0308he rooma salati a\u0308ra. So\u0308o\u0308me lihtsalt tuulisel ma\u0308eno\u0303lval parklas."}, {"text_idx": "#000004", "text": "Ma\u0308est alla tulevaad autod on lumised. So\u0303idame u\u0308les ja uus linn on Monte Sant \u0301 Angelo. Pilve sees, midagi ei na\u0308e, aga tundub tore linnake."}, {"text_idx": "#000006", "text": "Oleks saanud veel edasi samasugusesse linna minna, aga eks seal ka sama ilm. Lapsed olid veel kummikutega, aga suured tossudega. Nii et vo\u0303tame suuna la\u0308bi Foresta Umbra tagasi Vieste peale. Peaks olema mingi 50 kilomeetrit."}, {"text_idx": "#000007", "text": "Foresta umbra on u\u0308ks paremini sa\u0308ilinud metsi Itaalias. Jah, neil on metsa va\u0308he. Aga see on muidugi u\u0308ks suur mets ka, umbes 10 000 hektarit. Ko\u0303rgemal (800 m) on po\u0303hiliselt po\u0308o\u0308gimets, mis on muide va\u0308ga haruldane, sest po\u0308o\u0308k kasvab tavaliselt madalamal. Seega on see na\u0308ide Gargano poolsaare heast kliimast."}, {"text_idx": "#000008", "text": "Keskel on po\u0303hiliselt tammikud ja allpool segu paljudest huvitavatest puudest, nende hulgas Itaalia tall ja Itaalia vaher. Metsast leiab 85 erinevat liiki orhideesid, mis o\u0303itsevad aprillis-mais."}, {"text_idx": "#000009", "text": "Parki la\u0308bib 15 erineva pikkuse ja raskusega matkarada. On ka palju piknikukohti. Vot selline mets."}, {"text_idx": "#000010", "text": "Meie aga sattusime sinna natuke valel ajal. Tee la\u0308heb halvemaks ja siis veel halvemaks. Lo\u0303puks enam edasi ei saagi. Levi on ainult kohati. Google kaart na\u0308itab, et see on ainsam tee ehk kuhugi maha po\u0308o\u0308rata ka ei ole. Pa\u0308ris ko\u0303he on. Ei tea ka, mis ees ootab vo\u0303i kas ku\u0308tust u\u0308ldse lo\u0303puni ja\u0308rkub. Ko\u0303rgust on umbes 800 meetrit. O\u0303nneks rentisime ka igaks juhuks lumeketid. La\u0308hevad siis ka\u0308iku."}, {"text_idx": "#000011", "text": "Aga mets on muidugi muinasjutuline. Puud ko\u0303rged ja ko\u0303ik lumised. Teen pilti ja videot ka, aga hiljem kahetsen, et panoraami ei teinud. Pilt ei anna ikka pooltki seda tunnet edasi. Meil muide puud nii ko\u0303rged ei ole."}, {"text_idx": "#000012", "text": "Edasi aga tee enam palju ei to\u0303usegi. Varsti on juba tee lahti ja siis kaob lumi u\u0308ldse a\u0308ra. Lumepiir on kusagil 500 meetri peal. Olemegi pa\u0308a\u0308senud. Tegelikult oli keegi seal siiski ko\u0303ik murdunud puud juba lahti lo\u0303iganud. Neid seal ikka jagus. Loodan, et video annab natuke pilti edasi."}, {"text_idx": "#000013", "text": "Viestes ka\u0308ime poes ja tagasi oma ku\u0308lma onni igao\u0303htust pastat keetma. Tuul na\u0308itab vaibumise ma\u0308rke. Oli emotsiooniderohke pa\u0308ev."}, {"text_idx": "#000016", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000018", "text": "This site uses Akismet to reduce spam. Learn how your comment data is processed."}, {"text_idx": "#000019", "text": "Pille Va\u0308ljatagaEma, ettevo\u0303tja, looduseso\u0303berTere! Mina olen Pille (45). Olen vabakutseline iseo\u0303ppijast fotograaf ka\u0308sito\u0308o\u0308line, matkaja, hea toidu so\u0303ber, kahe tu\u0308tre ema (12 ja 13), kes talvel elab Tallinnas ja suvel Hiiumaal. Olen avatud ka koosto\u0308o\u0308pakkumistele. Nii leht, kui ko\u0303ik lehel olevad pildid, videod ja tekstid on minu enda tehtud."}, {"text_idx": "#000021", "text": "Leave this field empty if you're human:"}, {"text_idx": "#000024", "text": "Porgandisalat viit erinevat moodi (27,467)\nMida teha u\u0308lekasvanud kurkidega? (20,407)"}, {"text_idx": "#000025", "text": "Mina loen:Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}, {"text_idx": "#000026", "text": "Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}]